Metropolitana Milanese tria iSM Lift | craley-group-uk\nMetropolitana Milanese tria iSM™ Lift & Shift per l'Assessorament en la Detecció de fuites a Milano\nMetropolitana Milanese S.p.A. es una de les empreses d'enginyeria més grans i diversificades d'Itàlia, amb una presència creixent a nivell internacional, capaç de proporcionar soluciones a mida en el disseny i la millora dels ecosistemes urbans. MM és soci d'institucions, autoritats administratives i empreses estatals que operen en el sector de les infraestructures, construcció a grane escala i disseny i planificació de xarxes i serveis.\nMM està actuant com una companyia d'aigua per administrar els serveis i les infraestructures a la ciutat de Milano.\nA l'igual que moltes companyies d'aigua que abasteixen a grans àrees urbanes altament poblades, Metropolitana Milanese té una extensa xarxa d'aigua, amb una xarxa de distribució primària que comprèn grans canonades anant des de les àrees urbanes al centre de la ciutat, essent complicades de gestionar, particularment en el tema de les fuites.\nCom a companyia d'aigua innovadora i amb visió de futur, MM volia tenir la primera experiència amb la tecnologia iSM de CRALEY Group per a la detecció de fuites en una de les seves artèries d'aigua al cor de Milano, per descobrir l'estat de la canonada en si i evaluar la solució iSM™ de CRALEY Group.\nLa canonada estava formada per una secció de 350mm de longitud i feta amb acer envellit de 500mm de diàmetre, en la qual si havien experimentat varies fuites i rebentades en els últims mesos i anys. Aquesta va ser la raó per la qual l'equip tècnic de MM estava considerant programar de forma immediata un revestiment o substituïr per complet la secció de la tuberia situada en el districte de San Siro.\niSM™ Lift & Shift és el sistema més innovador i avançat que permet a les companyies d'aigua realitzar auditories de desplegament temporal en xarxes de canonades:\n* Detectar, mapejar i categoritzar fuites per grau de severitat.\n* Identificar connexions de servei.\n* Inserció en viu per el seu ús en xarxes de canonades totalment operatives.\n* Trànsit a través de vàlvules durant les auditories.\nEn iSM™, sota la base de Lift & Shift, es troba la pròxima generació d'anàlisis temporal que utilitza sensors distribuits a través de la fibra òptica utilitzada como un cable sensor especialment dissenyat per aquest fi, que s'introdueix en viu en una canonada d'aigua en condicions normals de funcionament.\nEl cable sensor de fibra òptica s'utilitza com un sensor lineal i distribuït i, donat que la fibra està realment en la canonada de l'aigua, té un acoblament òptim, amb una sensibilitat incomparable als events dins de la canonada. El Cable Sensor que conté la fibra és una inserció d'un sol extrem per l'anàlisis temporal i això s'aconsegueix mitjançant la inserció del hot-tap/live-insertion i es pot realitzar amb la canonada amb el seu funcionament normal. Un paracaigudes porta el Cable Sensor a través de la ruta de la conanada alimentada per el fluxe d'aigua.\nEs poden cobrir recorreguts de fins a 1.000m per canonada, amb curves acumulatives de fins a 270 graus al llarg de la ruta. Les notificacions d'events són molt fiables, al mateix temps de l'alt grau de precisió en la localització de l'event, per l'ho general amb la ressolució de fins a 1 metre en el primer escaneig i baixant només uns centímetres en el segon escaneig. L'auditoria de Lift & Shift ™ és independent del material de la canonada, del tamany, el gruix de la paret o la velocitat del fluxe.\nLa capacitat de detecció s'utilitza en el Lift and Shift™ permetent que la fibra sensora sigui tractada com sensors "virtuals" múltiples individuals dins de la canonada, col·locant en el temps la llum dispersa cap enrere. La Unitat Analitzadora iSM™ pot definir milers de sensors "virtuals" separats (és a dir, cada un dels sensors virtuals es poden definir com < 1m de separació).\nA més a més, una de les característiques més interessants per les Companyies d'Aigua és la capacitat de detectar al mateix temps tantes fuites com hi hagi al llarg de la secció de la canonada que s'està inspeccionant, obtenint una gran aproximació per separat en cada una d'elles.\nEls treballs van consistir en dues auditories completes de iSM™ Lift & Shift durant dos dies en Via Benedetto Croce, San Siro, Milano en una secció de canonada d'acer de 500mm de diàmetre i 350m de llarg i 2 colzes a 90 graus.\nEl Cable Sensor es va inserir al començament de cada auditoria sense cap interrupció en el servei d'aigua. Quan el cable va arribar a la posició més allunyada, la Unitat Analitzadora iSM™ es va connectar per registar i analitzar les dades provinents de tots els sensors pràcticament desplegats al llarg de la canonada amb l' ajuda de l'equip de CRALEY Group.\nA més, es van simular varis events diferents, inclòs un nombre significatiu de fuites de diferents tamanys i ubicacions per mostrar totes les característiques d' iSM™ que funcionen de forma permanent i no permanent i en mode automàtic o manual.\nEn tres ubicacions diferents es van simular tots els events i tots ells es van detectar amb èxit:\n- Fuites de 2.5mm, 5mm, 7.5mm, 10mm, 12.5mm, 15mm, 17.5mm i 20mm d'orifici.\n- Pressió de martells.\n- Connexions laterals (connexió de gran servei).\n- Persones caminant.\n- Activitat humana en l'interior de les arquetes.\n- Funcionament de la vàlvula en la connexió lateral.\nFinalment, després de poques hores al dia, el Cable Sensor es va retirar en perfecte estat deixant la canonada en la situació i estat originals.\nL'equip de CRALEY Group va utilitzar la solució iSM™ després de que a l'haver finalitzat l'anàlisis objectiu i rigorós, aquest demostrés que no hi va haver fuites superiors a 0,1 l/s en la secció de la canonada durant els dos dies en que es va realitzar l'auditoria.\nL'anàlisis d'alta qualitat sobre la condició de la canonada ha permès que MM posposi un servei de realineament ja programat en aquesta ubicació, estalviant costos y essent capaç d'enfocar-se en altres canonades amb moltes més urgències o desafiaments operatius.\nCaptura del Software detectant una fuita\n"iSM™ funciona d'una manera única i diferent de totes les tecnologies existents que hem utilitzat i considerat. Està molt clar que els resultats, degut a com s'obtenen, estan molt avançats respecte d'altres solucions que trobem avui en dia en el mercat.\nEns han impressionat totes les característiques provades addicionalment a l'auditoria de la canonada així com també la precisió dels resultats. Ens ha permès reprogramar alguns treballs prioritzant-ne d'altres perquè siguin molt més efectius en termes d'operacions i també econòmicament.\nEstem treballant conjuntament amb CRALEY Group per implementar les seves solucions en diferents canonades per a la detecció de fuites sota diferents bases d'acord amb les nostres necessitats i estratègies."\nMassimiliano Vidiri, Direzione Acquedotto a Metropolitana Milanese\n"Aquesta inspecció va ser la primera que es va realitzar a Itàlia amb la nostra solució iSM™ treballant de manera no permanent. Ha demostrat l'enorme avantatge d'un verdader sistema de detecció de fuites en la canonada que és capaç d'escanejar i monitorejar la longitud total de la canonada al mateix temps, inclús sota l'opció Lift & Shift davant de totes les estratègies disponibles al mercat.\nA més, demostra com està ajudant a les companyies d'aigua a estalviar diners amb la precisió en la ubicació i la detecció de fuites, però prioritzant la urgència d'executar alguns treballs ja planificats en una canonada o programar-ne de nous.\nEstem molt contents amb la nostra primera experiència a Itàlia treballant amb i per Metrapolitana Milanese. Ha estat una gran experiència col·laborar i treballar junts amb tots els grans professionals que MM té.\nCRALEY Group confia en tots els beneficis únics de les nostres solucions que funcionen sota un règim permanent i no permanent, depenent dels requisits del cliente en cada escenari i canonada. Aquesta és la raó per la qual MM i CRALEY Group ja estan treballant junts en nous projectes."\nJoan Vilaseca, Director-General a CRALEY Group


2022, un any decisiu per governar la Intel·ligència Artificial - Lafede.cat\nDurant el 2021 Lafede.cat va obrir un nou front de treball i incidència centrat en l’automatització de la societat i la transformació digital. Aquest any s’impulsarà el treball intern i, alhora, en xarxa amb d’altres actors per incidir en les polítiques públiques locals i europees sobre intel·ligència artificial i garantir que són coherents amb els valors de la Justícia global. La Directiva sobre Intel·ligència Artificial europea s’ha d’aprovar aquest any.\nProtestes a Londres per l’utilització d’algoritmes en la correcció d’exàmens a l’agost de 2020.\nAutor: Matthew Chattle/Rex/Shutterstock\nLafede.cat inicia el nou any donant-li embranzida al seu treball en digitalització i Intel·ligència Artificial. Durant els últims mesos de 2021 la federació ha estat present als diferents i nombrosos esdeveniments que s’han organitzant, com la jornada internacional de l’Ajuntament de Barcelona sobre “Humanism in the digital age” i es posiciona com actor a tenir present i, per l’altra, ha començat a definir les seves prioritats d’incidència en Intel·ligència Artificial i algoritmes. Aquest 2022, un dels objectius és fer créixer el coneixement sobre aquests temes de les organitzacions. Una de les prioritats és impulsar un nou grup de treball intern de “Digitalització i Drets Humans”, on s’articularan tant la incidència en polítiques públiques d’Intel·ligència Artificial, com l’acompanyament en la transició de les organitzacions cap a un model digital coherent amb els drets humans, tasca que es farà amb el suport de l’Agència Catalana de Cooperació.\nLa federació, present als espais i debats estratègics\nLa Directiva sobre Intel·ligència Artificial que hauria de concretar les regles del joc per a l’aplicació d’aquesta tecnologia al territori europeu s’ha d’aprovar aquest any. De la mateixa manera, el projecte de creació d’una base de dades biomètrica que permeti l’aplicació del reconeixement facial a les fronteres per a totes les persones no europees, també s’ha d’acabar d’implementar.\nLafede.cat es va adherir a la “Declaració de la Societat Civil europea sobre la proposta de llei IA europea” i ha donat suport a la creació i impuls del manifest “Contra les Fronteres Intel·ligents”. A banda de visibilitzar el tema als mitjans de comunicació, amb aquestes accions s’ha obert la col·laboració amb altres entitats europees que treballen per la protecció dels drets humans en l’àmbit digital, i la intenció és continuar teixint relacions i vincles per coordinar les diferents actuacions de la societat civil europea.\nPrimeres activitats i formacions a Barcelona\nEn l’àmbit més local, la federació colidera el grup motor d’Intel·ligència Artificial i Drets Humans de Barcelona, juntament a l’Espai Societat Oberta, i ha començat a organitzar les primeres activitats. Actualment el grup està format per una quinzena d’organitzacions de l’àmbit social, antiracista i antimasclista, i també per persones de grups d’estudis acadèmics.\nEl treball del grup motor es divideix en tres àmbits: Incidència, Repositori i Narratives. El subgrup d’incidència, per exemple, està organitzant una jornada de treball específica sobre la Regulació de Treball en Plataformes per poder fer un document de comentaris a la normativa. En el marc d’aquest treball col·lectiu al federació organitzarà una jornada sobre la Llei d’Intel·ligència Artificial Europea que comptarà amb una formació bàsica sobre IA, enfocada a organitzacions de l’àmbit de la Justícia Global. Més endavant, en el marc del subgrup de narratives, està previst portar a terme formacions més específiques per desmitificar i descolonitzar la Intel·ligència Artificial, orientades a entitats i a periodistes.\n← Pressupostos 2022: avenços, però insuficients\nUcraïna: no a l’escalada bèl·lica, sí a la seguretat de les persones →


Kumkum Bhagya Actualització escrita de l'episodi complet del 10 de maig de 2017: Abhi cau del mandap durant la phera - Televisió | Juny 2022\nKumkum Bhagya Actualització escrita de l'episodi complet del 10 de maig de 2017: Abhi cau del mandap durant la phera\nActualització escrita de l'episodi complet del 10 de maig de 2017 de Kumkum Bhagya: Abhi (Shabbir Ahluwalia) veu el seu matrimoni passat amb Pragya (Sriti Jha) en fulgurants\nKumkum Bhagya Actualització escrita de l'episodi complet del 10 de maig de 2017: Abhi i Tanu estan a punt de casar-se.\nNikhil arriba a Purab i es burla d'ell. L'Aalia fa senyals a Nikhil que es vagi a un costat. Allà, al mandap, mentre pren la phera, Abhi comença a rebre flashbacks del seu matrimoni amb Pragya. Es posa insegur i cau. Tothom es reuneix al seu voltant, l'Abhi diu a tothom que està tenint una sensació de deja vu, sembla que tot això també va passar abans. Diu que vol recordar la cara de la noia que s'emporta fera amb ell. La mare de Tanu diu que a causa de la calor i l'estrès, només té al·lucinacions. Ella li demana que completi les pheras i que descansi després. Purab i Dadi discuteixen per permetre que l'Abhi descansi, però la mare de la Tanu demana al pandit que canti els mantres ràpidament. En Dadi s'enfada i renya la mare de la Tanu, ella li demana al pandit que s'aturi. Ella allunya l'Abhi del mandap i el fa seure al sofà.\nLlegiu també | Kumkum Bhagya Actualització escrita de l'episodi complet del 9 de maig de 2017: Purab i Dadi estan preocupats per Pragya que ha estat segrestada\nAbhi diu que té una forta sensació que les imatges que veu cada vegada tenen alguna connexió amb el seu passat. Però, no és capaç de veure la cara de la núvia, ni és capaç de recordar res. En Dadi vol parlar-li de la seva dona Pragya, però en veure el seu estat, s'atura. Ella va a l'habitació d'Abhi per buscar la seva medicina. L'Aalia arriba allà i amenaça la Dadi que si intenta fer alguna cosa desagradable, pot fer mal a Pragya. En Dadi li demana a l'Aalia que li digui on és Pragya, l'Aalia somriu i diu que no ho sap. Allà, l'Abhi mostra els dubtes que Purab i altres li amaguen alguna cosa, hi ha alguna cosa molt alarmant en el seu passat. Purab i Dassi no diuen res. L'Aalia s'acosta a ells i li dóna medicaments a Abhi. Ella porta l'Abhi al mandap. Purab se sent indefens, torna a anar a l'Aalia i li demana que els parli de Pragya. Li diu que va ser ell qui va deixar inconscient a Tanu per substituir-la per Pragya. Però, no és capaç d'esbrinar quan l'Aalia ho va saber i les núvies van tornar a ser substituïdes. L'Aalia es pregunta com Purab pot ser tan insensible i immoral. Purab amenaça l'Aalia i diu que la parella d'Abhi i Pragya es va fer al cel, ningú pot trencar la seva relació. L'Aalia es riu d'ell i diu que l'equip Pragya ha de trucar a un àngel per aturar el matrimoni. El matrimoni s'acabarà en 5 minuts. Després de 5 minuts, Tanu serà l'esposa d'Abhi oficialment, i llavors Aalia rebrà el seu àngel amb tota la calor.


Tot rellegint els dietaris de Celdoni Fonoll.\n5 de setembre de 2018 Llibres i literatura\nAquests dies d’agost he aprofitat per endinsar-me amb calma en un parell de llibres de Celdoni Fonoll que, per circumstàncies que ara no vénen al cas, quan varen arribar a casa vaig llegir molt apressadament. Em refereixo a “El caminant del parc (Dietari 2011/2012)” (vegeu aquí) i a “Gelós de vida (Dietari 2013/2014)” (vegeu aquí) publicats respectivament el setembre de 2016 i el setembre de 2017 per Cossetània Edicions.\nSobre la figura polifacètica i carregada de dignitat de Celdoni Fonoll ja vaig parlar extensament aquí mateix fa tres anys en un apunt (vegeu-lo aquí) escrit a propòsit de la publicació de la segona part de la seva antologia musical.\nI encara vaig tornar a parlar-ne –també en aquest Bloc (aquí)– quan un any després va publicar el disc “Cançons de natura”, que fins ara és la seva darrera producció musical.\nHe definit la figura de Fonoll com a polifacètica i no exagero. A part de la seva activitat de difusor de la poesia a les escoles –iniciada el 1974, quan iniciatives com aquella no eren gens fàcils– aquest home ha enregistrat una dotzena de discos i ha publicat una trentena llarga de llibres no només de i sobre poesia sinó que ha anat desenvolupant una faceta de divulgador del món dels ocells, les plantes, les papallones, els bolets, les flors, els arbres, les herbes i un llarg etcètera de criatures de Mare Natura al qual des de fa molt poc s’hi afegeix una nova faceta: la de redactor de dietaris. Una faceta que em consta que continua desenvolupant cada dia amb exigència i precisió gairebé suïssa i que en qüestió de molt pocs mesos ens oferirà el tercer lliurament que cobrirà els anys 2015 i 2016.\nEl fil conductor dels dietaris de Celdoni Fonoll són les passejades que gairebé cada dia fa pel Parc Güell, sovint en companyia de la seva parella Lloll Bertran. Una activitat que m’és molt familiar ja que jo també solc caminar pel mateix parc per bé que amb una constància i dedicació molt menors (per a desesper del meu metge, que em renya molt quan li ho confesso).\nEn els dietaris de Fonoll és habitual trobar les seves queixes –que comparteixo plenament– per la massificació turística del parc, per la presència abusiva dels artesans de via estreta i dels manters, per la comèdia que habitualment fa amb ells la Guàrdia Urbana i per la contaminació acústica causada per músics i altres executors del pentagrama dotats amb més voluntat que talent.\nQueixes a banda, però, les seves anotacions descriuen les petites meravelles que la natura va posant a l’abast del caminant del parc al llarg de l’any. Unes descripcions que molt sovint deriven cap a la poesia, ja sigui citant poemes coneguts o de collita pròpia ja que Celdoni Fonoll és un home dotat amb una extraordinària facilitat a l’hora de confegir versos molt ben girbats sobre tot el que veu i el que viu.\nEl lector mínimament interessat en la natura i en la poesia trobarà, doncs, en aquests dietaris (i en els que han de venir) un ampli repertori de material per al gaudi. I, de passada i pel mateix preu, aprendrà un munt de coses noves. Jo, per exemple, he sabut que un poema que en principi atribuïa a Bertolt Brecht (en té tota la pinta) és d’un altre autor: l’alemany Martin Niemöller (vegeu aquí).\nUs poso la versió catalana i, pels qui tireu de llengües, a continuació reprodueixo el text original alemany. Amb això tancaré l’apunt d’avui tot recomanant-vos la lectura tranquil·la i sempre útil de les passejades de Celdoni Fonoll pel parc.\nÉs a dir, per la vida.


Reyes no circulava a 237 km/h, segons un pèrit\nFrancisco Gabaldi, expert investigador d'accidents, ha arribat a aquesta conclusió fent els seus propis càlculs\nper Redacció divendres, 28 de juny 2019 - 15:46h\nImatge del cotxe on circulaven Reyes i els seus dos cosins | CatalunyaDiari\nLes paraules d'un important expert en la investigació d'accidents de trànsit podria suposar un gir de 180 graus al cas del sinistre mortal de José Antonio Reyes i el seu cosí. El pèrit Francisco Galadi afirmava, en un article al 'Diario de Sevilla', que el Mercedes del futbolista no anava a 237 km/h, sinó que no superava els 135 km/h. La causa que hauria provocat la sortida de la via que va posar fi a la seva vida hauria estat una punxada d'una roda.\nUns 100 km/h menys\nGaladi assegura amb rotunditat que «hi ha una roda que rebenta. Aquest va ser el motiu pel qual perd el control». Entén que és clau el fet que «es vegin quatre empremtes. De les quatre, una és de friccions d'una cosa metàl·lica amb l'asfalt. No tinc cap dubte que és el fil d'una llanda d'alumini».\nReyes viatjava habitualment amb els seus cosins | INSTAGRAM\nA més, l'expert no dona credibilitat a la teoria que establia en 237 km/h la velocitat del vehicle en el moment de l'accident. Explica que «vaig fer uns primers càlculs i a mi em sortien uns resultats molt llunyans a aquelles velocitats tan altes... Entre 130 i 135 kilòmetres per hora».\nTambé inclou una nova dada per donar pes a la seva posició: «Les deformacions a la carrosseria no eren per morir a l'acte». La hipòtesi que defensa és que Reyes i l'altre jove van morir a causa de l'incendi originat després del xoc del cotxe contra l'asfalt.\nLes 14 piscines de Barcelona que no et pots perdre aquest estiu\nTrànsit Sevilla Accident


Fraternitat de Baix i travessia de St Antoni preparen el guarnit sense pressió per repetir podi | Gràcia TV\nFraternitat de Baix i travessia de St Antoni preparen el guarnit sense pressió per repetir podi\nVan quedar segons en el concurs de carrers de l’any passat. Però a Fraternitat de Baix no pensen a guanyar. De fet, aquest any, s’han endinsat en una nova experiència amb el carrer de Tordera. Per primera vegada, dues associacions de veïns diferents s’han unit per fer un mateix guarnit. Serà el fons del mar amb un rerefons pescador.\nLAIA MARTÍNEZ, carrer de Tordera: “Pretenem que els paràmetres del carrer guarnit, siguin diferents dels habituals. És a dir, aquest any, la proposta de Fraternitat i Tordera farà una L on convergeixen els dos carrers.”\nMARTA SOTERAS, carrer de Fraternitat de Baix: “El resultat final des d’un bon principi, sabíem que ens podíem estampar com que podia sortir la mar de bé, el que passa és que s’havia de provar. Era agafar una il•lusió nova, no quedar-nos amb dues entrades i un sostre. Amb això, també veus com treballa un altre carrer, o sigui també és un aprenentatge brutal.”\nA travessia de Sant Antoni, fa dos anys que participen en la festa i en totes dues ocasions han quedat en tercer lloc. Però aquest any també han decidit deixar la pressió de repetir podi a un cantó.\nNADIA BESTREGUI, travessia de Sant Antoni: “Ens hem relaxat una mica més i estem gaudint molt dels detalls i de donar-li molta calidesa al carrer. Un llibre gegant, entrant en una història i prèviament que hi hagi uns tinters amb unes plomes, amb la idea, anem a escriure aquest relat.”\nAquest any posaran l’escenari a la plaça. D’aquesta manera el carrer quedarà més ben aprofitat, per fer un viatge per les novel•les de Jules Verne entre l’espai, la terra, l’aire i el fons marí.


Carrizosa anuncia que Cs es querellarà contra Cambray si no compleix el 25% de castellà\nPublicat 10/12/2021 10:54CET\nAdverteix que "quedarà inhabilitat" i demana respectar les famílies\nEl líder de Cs a Catalunya, Carlos Carrizosa, ha anunciat que es querellaran contra el conseller d'Educació de la Generalitat, Josep Gonzàlez-Cambray, si no compleix el 25% de castellà en l'educació catalana que va fixar la sentència del Tribunal Superior de Justícia de Catalunya (TSJC).\nHo ha avançat en una entrevista aquest divendres a Ràdio 4 i La 2, recollida per Europa Press, en la qual ha dit que si finalment no es compleix aquest percentatge "Cambray quedarà inhabilitat", i li exigeix respectar els drets de les famílies i no assetjar-les i evitar el compliment de la sentència, en les seves paraules.\nCarrizosa ha titllat d'ultres el qui s'oposen a aplicar aquesta sentència: "És il·liberal, antidemocràtic, és propi d'un règim totalitari; potser d'aquí a 40 anys això que patim ara ho veurem com un excés de l'ultranacionalisme que fa massa temps que mirem amb connivència".\nSobre la proposta que Cs té per a l'ús de la llengua en l'educació, Carrizosa creu que a les escoles s'hauria d'haver adequat el percentatge de castellà en funció de les circumstàncies socials: "A Santa Coloma de Gramenet caldria el 25% de les classes en castellà, però a Olot potser en caldria un 30% o el 35%".\nPer Carrizosa, ERC "sí que és un partit polític i no un moviment 'cabdillista'", en referència a Junts, i els demana que respectin les lleis.\nTambé ha lamentat que a Catalunya no hi hagi, segons ell, un partit de centredreta nacionalista, com ho havia estat al seu dia CiU, i ha titllat l'expresident de la Generalitat Carles Puigdemont de "cabdill que està desestabilitzant Catalunya".


Escola Martí Inglés: de març 2012\nEls alumnes d'educació infantil hem anat d'excursió a Marineland. Varem passar un dia esplèndit envoltats d'aus exòtiques, pelicans, cigonyes, foques, pingüins, lleons marins i dofins. Ens ho varem passar d'allò més bé!\nPublicat per Escola Martí Inglés a 16:16 Cap comentari:\nL'HIVERN A P3\nJa estem a la recta final de l'hivern i us volem mostrar un petit recull d'algunes activitats que hem fet relacionades amb aquesta estació.\nJa veureu com hem gaudit a través dels colors, la creativitat, la manipulació i l'experimentació.\nAprofitem per donar les gràcies a la col·laboració de les famílies!\nPublicat per Escola Martí Inglés a 15:16 Cap comentari:\nEl divendres 17 de febrer va arribar el Rei Titus a l'escola. Amb la lectura del pregó es va iniciar la setmana de la gresca i disbauxa a l'escola. Així començava el seu discurs:\n"Estimats germans, petits i grans,\nestic fortament emocionat,\nde l'acollida que m'heu dispensat.\nAvui comença el meu regnat\nque ha de ser un bon disbarat..."\nDISCURS REI TITUS\nLes seves lleis ens va dictar, i tots les varem realitzar.\nEl dilluns, un pentinat estrambòtic varem de portar.\nEl dimarts a l'escola amb pijama varem anar.\nEl dimecres, per acabar, la cara ens varem haver de pintar.\nPerquè dijous arriba el gran dia\ni una disfressa has de lluir amb alegria.\nDit i fet... El dijous 23 de febrer, per la gran Festa ens varem preparar. Al matí un taller de màscares i maquillatge va triumfar, protagonitzat per un bon apadrinament, grans i petits vam fer un bon agermanament.\nAPADRINAMENT - TALLER MÀSCARES I MAQUILLATGE\nI quan la tarda va arribar, la passada vam protagonitzar, amb una gran diversitat de disfresses que amb excel·lència van destacar.\nFESTA CARNESTOLTES 2012\nL'aula de joc simbòlic d'Educació Infantil no s'ha oblidat de la tradició... Els petits de l'escola han pogut jugar a disfressar-se de diferents coses... Ja que durant aquest dies de disbauxa, hi hem trobat perruques, disfresses, barrets, ulleres, màscares i un munt de coses...\nEd. Infantil. Ens disfressem AULA JOC SIMBÒLIC\nI fins aquí la setmana de carnestoltes, que ens va dur el rei de les poca soltes”.\nPublicat per Escola Martí Inglés a 11:37 Cap comentari:\nEtiquetes de comentaris: C. Infantil, C. Inicial, C. Mitjà, C. Superior\n9x1=9, 9x2=18, 9x3=...\nA 3r aprenem les taules de multiplicar de forma lúdica i diferent. Amb un cabdell de llana hem teixit una estrella entre tots i totes amb els resultats de la taula del 9. Ha estat increïble i màgic !!!\nPublicat per Escola Martí Inglés a 16:03 Cap comentari:\nSORTIDA AL TEATRE DE FIGUERES I VISITA ESTADI VILATENIM\nEls alumnes d'educació infantil varem anar el dia 28 de febrer d'excursió a Figueres. L'autocar ens va deixar al Teatre Jardí on varem veure l'obra "La Llebre i la tortuga". Tot seguit varem esmorzar tots junts a la plaça del teatre i després varem anar cap a l'Estadi de futbol de Vilatenim.\nPrimer varem veure les instal·lacions, ens varem seure a les grades, varem dinar i per la tarda varem jugar a dins del camp de futbol.\nSOTIDA ED.INFANTIL TEATRE i ESTADI VILATENIM\nSORTIDA AL TEATRE DE FIGUERES I VISITA ESTADI VILA...


Penedesfera » Els orígens llibertaris de l’hort escolar\n« FESTA DELS SUPERS\nCelebració del XV Col·loqui Internacional d’Arqueologia de Puigcerdà. »\nEls orígens llibertaris de l’hort escolar\nEn un capítol del llibre L’hort Escolar Ecològic, de Montse Escutia (2009), podem llegir el següent fragment, en referència als orígens de l’hort escolar:\nEn els darrers anys, hem vist com l’hort ha entrat amb força a les escoles. A la dècada dels noranta, semblava una fita impossible i només uns quants agosarats molt convençuts es veien amb cor de tirar endavant un projecte tant innovador.\nEra la conseqüència lògica d’una societat que volia tornar a establir lligams amb la terra. Els primers, als anys setanta, havien estat els hippies, massa transgressors, però, a poc a poc, hi va haver més gent que cercava desestressar-secultivant un petit tros de terra. El llibre de John Seymour La Vida en el Campo y El Horticultor Autosuficiente feia furor entre les persones que veien en el retorn a les zones rurals una alternativa a la vida massa accelerada de la ciutat. L’hort es generalitzava entre la classe mitjana i, tard o d’hora, havia d’arribar a l’escola.\nL’autora parteix d’un supòsit equivocat: l’hort escolar és molt més antic, es remunta al primer terç del segle XX. Certament, les implicacions de l’hort actual no són les mateixes que l’hort de fa setanta o vuitanta anys, sobretot respecte dels valors de la sostenibilitat i l’ecologisme, que sí que tenen el seu origen en el moviment hippie de finals dels 60 i la crisi del petroli de principis dels anys 70.\nTanmateix, l’ús de l’hort com a eina pedagògica pertany a l’Escola Racionalista, a Catalunya impulsada per Ferrer i Guàrdia a través del moviment de l’Escola Moderna. Aquest moviment pedagògic es basava en les idees de Fourier i Kropotkin, que defensaven el coneixement racional i empíric, pràctic, enfront del dogmàtic i metafísic, així com l’ètica de la solidaritat i l’ajuda mútua.\nUn cas documentat d’hort escolar fou el de l’escola Moderna de la Torrassa, on hi treballà la coneguda pedagoga racionalista Concepción Ocaña (Font). En aquest centre hi havia un hort escolar, amb arbres fruiters. L’Escola Moderna de la Torrassa va passar a formar part, l’any 1936, del Consell Escolar de l’Escola Nova Unificada, el CENU, una institució que tenia per finalitat crear una escola nova, gratuïta, única, amb coeducació i en llengua catalana. I en el seu pla d’ensenyament, se suggeria que “dediquessin gran atenció al treball agrícola i a l’hort escolar.” Tal com s’explica en altres apartats del Pla, es donava una importància notable al treball al camp o a l’hort, perquè es considerava un mitjà -sens dubte el millor- per adquirir altres coneixements i per eixamplar la formació de la persona.\nCom veiem, l’hort escolar ja era una realitat ben viva en aquella societat catalana convulsa i modernitzadora, en transformació constant i en ebullició creativa, del primer terç del segle XX. Malauradament, la destrucció que va suposar la victòria del feixisme espanyol, acabà amb mig segle de progrés, del qual sovint sembla que encara no ens hàgim recuperat.\nMés recentment, als 50, l’hort escolar va ser present en el model d’escola lliure del pedagog francès Célestin Freinet. L’ensenyament científic, assegurava, havia d’arrelar-se en l’activitat tècnica, pràctica, manual, essent l’hort un mitjà pedagògic fonamental on treballar pensament i acció, on practicar el càlcul viu.\nAquesta entrada ha estat escrita per Albert Vidal i Raventós i enviada el 12 octubre 2011 at 4:52 pm classificada a Educació, Història, Pagesia, vins i caves. Aquí tens l'enllaç permanent. Comentaris i trackbacks deshabilitats.


» El Telescopi Subaru enregistra imatges d’una “fusió amagada” en galàxies nanes.\nEl Telescopi Subaru enregistra imatges d’una “fusió amagada” en galàxies nanes.\nFebrer 15, 2012 | Categoria: Articles\nUn equip internacional de científics dirigit per David Martinez-Delgado (Max Planck Institute for Astronomy d’Alemanya), ha realitzat una investigació que mostra una “fusió amagada” en una galàxia nana, una galàxia satèl·lit que és gairebé indetectable pels mitjans convencionals d’observació, però que té una influència substàncial en la seva galàxia amfitriona. Aaron Romanowsky (University of California Observatories de santa Cruz), juntament amb Jacob Arnold (UCSC), han utilitzat el Telscopi Subaru, per tal d’obtenir imatges d’alta resolució d’estrelles individuals situades en una densa corrent d’estrelles situades en les regions externes d’una galàxia nana (NGC 4449). Aquestes estrelles llunyanes es troben en les restes d’una galàxia companya en un estat de fusió amb l’altre galàxia.\nNGC 4449, la galàxia amfitriona, és més petita que la galàxia principal que està situada en aquest corrent estel·lar i que es troben ambdues en aquesta fusió. Romanowsky, comenta : “No crec haver observat mai una imatge d’una fusió de galàxies on es puguin observar ls estrelles individuals. Es realment una imatge impressionant”.\nLa Suprime-Cam, va capturar aquesta imatge d’aquesta nana propera a la galàxia NGC 4449 (a baix a l’esquerra) i de la seva companya (a dalt a la dreta), una galàxia nana que està atreta per la gravetat en un corrent estel·lar. Els tons blaus de la imatge de la galàxia més gran, indiquen l’esclat de la formació estel·lar recent, mentre que el color vermell situat a la perifèria indica la presència d’estrelles gegants més velles.


De los Cobos diu que els Mossos no van canviar el pla inicial per l'1-O tot i que el fiscal ho va demanar La República\nDe los Cobos diu que els Mossos no van canviar el pla inicial per l’1-O tot i que el fiscal ho va demanar\nACN San Fernando de Henares.-El tinent coronel de la Guàrdia Civil Diego Pérez de los Cobos, que va coordinar el dispositiu policial de l’1-O, ha testificat aquest dilluns al matí […]\nACN San Fernando de Henares.-El tinent coronel de la Guàrdia Civil Diego Pérez de los Cobos, que va coordinar el dispositiu policial de l’1-O, ha testificat aquest dilluns al matí a l’Audiència Nacional, durant el judici al major dels Mossos d’Esquadra, Josep Lluís Trapero, i a l’excúpula de la Conselleria d’Interior, que ell va criticar des del primer dia el pla de la policia catalana per impedir el referèndum, i que està convençut que els Mossos no el van canviar tot i l’ordre de l’aleshores fiscal superior, José María Romero de Tejada. Segons ell, el pla estava pensat per un esdeveniment massiu legal i per evitar desordres públics, però no un referèndum il·legal. A més, creu que l’important va ser l’actitud dels agents, més que el número de policies.\nEn diverses respostes àmplies a preguntes molt genèriques del fiscal, i recordant sovint els fets provats de la sentència del Tribunal Suprem sobre l’1-O, Pérez de los Cobos ha criticat l’actitud dels Mossos, sobretot del seu major, i ha considerat que van mantenir una actitud “equidistant” entre los ordres de jutges i fiscals i les ordres del Govern, que alhora era l’organitzador del referèndum que la policia havia d’impedir. “Em semblava perillosíssim, perquè llençar un missatge d’equidistància a l’opinió pública no ajudava a solucionar el problema”, ha argumentat. També ha criticat que els serveis jurídics de la Generalitat analitzessin la suposada legalitat de l’ordre de la fiscalia.En el mateix sentit, li va cridar l’atenció que mentre els mandats de la fiscalia i del TSJC eren “meridianament clars” sobre l’obligació de la policia d’impedir la votació, els Mossos van “insistir en mantenir la seguretat ciutadana i l’ordre públic”, amb “referències constants a la seguretat i l’ordre públic”, utilitzant l’esment de la magistrada del TSJC de mantenir la convivència ciutadana. En canvi, en el pla no apareixien referències tant taxatives a l’impediment del referèndum.Aquesta sensació es va refermar el 28 de setembre en la reunió extraordinària de la Junta de Seguretat, en la qual, segons De los Cobos, tots els representants de la Generalitat, inclòs Trapero, van situar com a “bé superior” a preservar la convivència ciutadana. Ell mateix li va recordar a l’expresident Carles Puigdemont que el mandat del TSJC era clar i la seguretat ciutadana no podia servir “d’excusa” o “pretext”, però Trapero no li va donar suport explícit. “El major estava completament alineat amb els arguments dels convocants de l’activitat il·legal”, ha criticat. De fet, l’exconseller Joaquim Forn va reiterar, com ja havia fet per carta al ministre de l’Interior Juan Ignacio Zoido, que els Mossos no necessitaven el suport de Policia Nacional ni Guàrdia Civil, i Trapero no el va contradir, ha assegurat De los Cobos.En aquella reunió de la junta, la part catalana va dir que la Policia Nacional i la Guàrdia Civil només actuarien a requeriment dels Mossos, però el mateix De los Cobos va recordar que això era així fins la instrucció 6 de la fiscalia, però la instrucció 7 introduia la possibilitat que els cossos estatals actuessin per “iniciativa pròpia” en cas que l’ordre de la fiscalia no s’estigués complint. “La subsidiarietat de les forces de seguretat de l’estat havia desaparegut”, ha dit De los Cobos, i ha afegit que la interlocutòria del TSJC no canviava els aspectes nuclears de les ordres anteriors de la fiscalia. El coordinador policial també ha criticat que la reunió pretengués dissenyar els criteris d’actuació policial de l’1-O, cosa que ha comparat amb el fet que un piròman dissenyés un dispositiu de bombers per apagar un incendi forestal.Preguntat sobre si sabia que els Mossos havien advertit el 26 de setembre al Govern dels riscos per la seguretat pública si es mantenia el referèndum, De los Cobos ha dit que ho desconeixia, però ha explicat que el 28 de setembre a la nit, el comissari Ferran López li va explicar la reunió que havia tingut la cúpula del cos amb la cúpula del Govern aquella mateixa tarda.De los Cobos, a més, està convençut que els Mossos no van modificar el pla, tot i que el 23 de setembre ho havia demanat el fiscal superior. Segons ell, quan la magistrada Mercedes Armas va demanar-li un informe posterior a l’1-O, ell va demanar l’actuació que havia tingut cada cos policial, i Trapero li va adjuntar el pla seguit, que era “igual” que l’inicial. De fet, ha afegit que ni el fiscal superior ni la magistrada li van dir que els Mossos haguessin ampliat en 800 agents el dispositiu, tal com va dir Trapero durant el judici. Sí que li va dir Ferran López, que tenia una actitud “més col·laboradora”, ha admès, però també ha reconegut que feia temps que tenien molta “desconfiança” en l’actuació dels Mossos, sobretot per l’actitud “renuent” de Trapero.Els retrets de De los Cobos al pla inicial dels Mossos es basaven en diversos aspectes. Un inicial era que es dedicaven al diumenge 1-O uns 7.000 agents, menys que els 10.000 d’un dia laborable. En la documentació del pla no apareixia per enlloc l’expressió “impedir el referèndum”, i es comparava l’1-O amb les manifestacions de l’11 de Setembre o el 12 d’Octubre, “amb gent a favor i en contra, possibles enfrontaments de grups aïllats de partidaris i detractors; semblava que parlessin d’eleccions o partits de futbol”. Hi havia previstos tres nivells d’actuació, i el número d’agents s’incrementava, però no pas als col·legis electorals, sinó a seus de partits, edificis singulars i infraestructures crítiques.Un dels aspectes més discutits del pla dels Mossos era l’enviament de dos agents de seguretat ciutadana a cada col·legi. Durant el judici al Suprem De los Cobos va dir que no sabia que només anirien dos agents a cada col·legi, però aquest dilluns ha dit que mai van parlar de la qüestió perquè no van entrar en detalls tant concrets de coordinació. A més, ha afegit que els Mossos no els va explicitar que aquests binomis estarien tot el dia a les portes dels centres de votació, cosa que donava una “imatge de normalitat, legalitat i legitimitat” a la votació. Segons ell, el dispositiu va ser molt similar al del 9-N del 2014 i això va ser “perjudicial” per a l’actuació de la Policia Nacional i la Guàrdia Civil.Però De los Cobos ha dit que el principal problema del dispositiu no eren els binomis, que ha recordat que no tots tenien vehicles, sinó els criteris d’actuació “inapropiats”, la insuficiència d’efectius, una “generació laberíntica i ineficaç de reforços” i el fet de no activar la Brimo. Tot això, “més pervers encara”, segons ell, pel fet de fer públics els criteris d’actuació als convocants i als participants en el referèndum, cosa que vulnerava el secret imposat per la fiscalia, ha dit.Així, Guàrdia Civil i Policia Nacional plantejaven que els Mossos podien tenir una actitud de col·laboració, d’inhibició o d’obstruccionisme. Pensaven que actuarien entre la col·laboració i la inhibició, però De los Cobos ha dit que van acabar actuant amb “cap col·laboració, la passivitat generalitzada i algun cas d’obstruccionisme”. “No pensàvem que arribessin a aquests nivells d’inacció”, ha dit.


Per què serveixen els Mossos? | Opinió | EL PAÍS Catalunya\nPer què serveixen els Mossos?\nLa policia catalana, com a exèrcit d’alliberament, campa arreu. Caldria un 155 parcial per dirigir-la directament des del Ministeri de l'Interior\n20 SET 2018 - 18:06\tCEST\nEls mossos aturen els manifestants a la plaça Sant Jaume. Joan Sánchez\nA mitjans anys noranta, un alt càrrec dels Mossos d’Esquadra, independentista i amic de molta confiança, em va confessar que la meitat ingressaven al cos per influència de les espectaculars pel·lícules policíaques nord-americanes i l’altra meitat perquè creien que en un determinat moment es convertirien en l’exèrcit d’alliberament de Catalunya. Semblava força inversemblant però vaig retenir la dada. Ara crec que les percepcions del meu amic, molt en contacte llavors amb els mossos del carrer, eren exactes. Ho hem comprovat aquest últim any, en aquests mateixos dies passats i, si ningú hi posa remei, en les complicades setmanes que venen.\nAvui, 20 de setembre, mentre escric aquest article, es compleix un any del setge als guàrdies civils que, per mandat judicial, escorcollaven la Conselleria d’Economia, a la Rambla de Catalunya amb la Gran Via. Aquell dia, tres cotxes de la Guàrdia Civil van ser literalment abonyegats davant de l’edifici de la Conselleria pels manifestants convocats a través de les xarxes socials. Alguns dels dirigents nacionalistes avui empresonats van pujar sobre aquests cotxes per arengar els que hi havia allà congregats, des de primeres hores del matí fins a l’endemà a la matinada. La secretària judicial, delegada del jutge per comprovar que l’escorcoll es duia a terme amb les garanties corresponents, segons la finalitat i els límits assenyalats en la interlocutòria judicial, va haver de sortir pel terrat. Els guàrdies civils, quan van poder. El cop contra l’Estat de dret havia començat al Parlament els dies 6 i 7 de setembre; aquell dia va continuar. Amb violència.\nVan fer alguna cosa els Mossos per impedir aquell setge? Si ho van intentar, la seva eficàcia va ser nul·la, tot i que, probablement, ho van consentir. En tots dos casos, tant si van ser ineficaços com si ho van consentir, no sembla que complissin el seu deure. Aquí han de depurar les seves responsabilitats jurídiques, penals i disciplinàries els seus caps, el major Trapero i la resta de la cúpula policial catalana, avui investigada o processada per aquests i altres successos, més greus encara, tots esplèndidament narrats a El naufragio, el recent llibre de Lola García, directora adjunta de La Vanguardia, editat per Península.\nAvui el Govern de la Generalitat commemora el lamentable esdeveniment. A Catalunya, el Parlament està tancat fins a nova ordre, però les màximes autoritats de la comunitat comencen a celebrar les gestes més importants del cop d’Estat. Aquest és el panorama de la nostra democràcia. Els qui estan dient que la situació a Catalunya està en vies de normalitzar-se no crec que estiguin ben informats.\nHa passat un any. Les dades de l’ordre públic són alarmants perquè la Guàrdia Urbana de Barcelona i/o la coordinació entre urbans, mossos i policies nacionals no funcionen: els ciutadans se senten desemparats. Entre el gener i el juny d’aquest any, l’escalada delictiva a Barcelona no s’atura, ha arribat als 21 delictes per hora, un 20,5% més que en el mateix període de l’any anterior (12,7% a tot Catalunya), mentre que a Madrid ha augmentat un 1,3%,ha disminuït en altres comunitats com Andalusia o València, i repunta amb màxims a Espanya del voltant d’un 5% al País Basc i Navarra (també amb policia autonòmica pròpia). Certament, en això Catalunya té un clar “fet diferencial” negatiu.\nPerò els Mossos són un cas molt especial. No són ineficaços només en delinqüència comuna. En aparença, almenys, semblen donar una clara permissivitat als CDR, aquestes bandes independentistes violentes que imposen la seva força i vulneren impunement els drets dels altres ciutadans. L’últim cas ha estat una manifestació a la plaça de Sant Jaume, degudament autoritzada, en defensa del bilingüisme escolar, un principi constitucional. Doncs bé, hores abans els CDR van alertar d’aquesta manifestació i es va ocupar la plaça mitjançant una anomenada “Acampada per la llibertat” amb l’esperpèntic Bentanachs –ex-Terra Lliure– al capdavant, i així es va impedir que es dugués a terme. Els mossos, impassibles, van permetre una manifestació no autoritzada i van deixar desemparats els qui, conforme a la llei, volien exercir, en manifestar-se, la seva llibertat d’expressió. Un cas de prevaricació?\nAlejandro Tercero, al diari digital Crónica Global, avui imprescindible per conèixer la realitat catalana, demanava un 155 parcial perquè els mossos fossin dirigits directament des del Ministeri de l’Interior. Crec que té tota la raó, hi ha prou motius per fer-ho: els mossos, com a exèrcit d’alliberament, campen arreu.


El Capitán Trueno | El Culturista\nEn èpoques convulses com la que ens està tocant viure és quan més ens convenen els herois. Aquells éssers forts i valents que sempre estan disposats a lluitar a capa i espasa per defensar aquells qui pateixen injustícies. És per això que és un moment perfecte per reivindicar la figura del Capitán Trueno, el personatge creat pel guionista Víctor Mora i el dibuixant Ambrós que va revolucionar el món del còmic patri a mitjans dels anys 50.\nLes desventures del Trueno, dels seus eterns companys Crispín i Goliath i de la seva xicota Sigrid; cavalcant en pro de la justícia i del suport als oprimits va suposar un autèntic hit per a molts lectors. Vist amb perspectiva es podria dir que el Capitán Trueno era un defensor dels drets humans i dels desvalguts de tota condició, fet que li va valdre algun problema amb la censura franquista.\nUns personatges intensos, de caire clàssic però amb un gir inesperat (una xicota que no espera a l’heroi a casa sinó que l’acompanya en les seves batalles, uns viquings que no són ni del tot bons ni del tot dolents) fan que la seva lectura segueixi captivant a dia d’avui. Les seves vinyetes plenes d’acció la converteixen en una lectura molt recomanable per a nostàlgics i nous (i joves) lectors.


Acampada La Safor - Valldigna: L'Escola d'Estiu Marina-Safor fa un homenatge a la PAH Safor en la presentació de la seua XXIX edició\nL'Escola d'Estiu Marina-Safor fa un homenatge a la PAH Safor en la presentació de la seua XXIX edició\nDíptic Escola d'Estiu Inscriu-te!\nNosaltres, els valencians, actuem\nAquesta vesprada, a partir de les 20 hores, al Teatre Olímpia d'Oliva, quedarà inaugurada la XXIX edició de l'Escola Marina-Safor, que s'encetarà amb un homenatge a la Plataforma de Persones Afectades per la Hipoteca de la Safor (PAH-15M) i al 51é aniversari de l'edició del llibre Nosaltres els valencians, de Joan Fuster.\nSegons la comissió organitzadora de l'Escola: "Ambdós paradigmes, Joan Fuster des de la tasca de l'escriptor i la PAH Safor des de l'activisme reivindicatiu al carrer, ens recorden que la queixa és la cultura de l'immobilisme i que la rebel·lia és l'eina per aconseguir un món més equànime i nostre". És per això, que Nosaltres, els valencians, actuem és el lema triat per l'Escola d'Estiu, per recollir aquesta aposta per l'acció social, amb un programa alternatiu i necessari.\nLa lluita contra els desnonaments: un treball col·lectiu, solidari, contestatari i valent\nAquest homenatge és per a TOTES LES PERSONES que han fet possible una mobilització ciutadana solidària, contestatària i valenta que ha dit PROU a la vulneració d'un dret fonamental, el dret a l'habitatge, i del respecte a la dignitat de tantes persones.\nÉs per això que esperem l'asistència de totes i tots vosaltres que heu estat aturant cada desnonament, denunciant públicament la política de defensa dels bancs per damunt dels drets de les persones i demostrant que la solidaritat ciutadana és clau.\nSeguim treballant, seguim lluitant, seguim caminant per la dignitat i la defensa dels nostres drets.\nSalut, lluita i alegria\nPublicado por Acampada Gandia - Valldigna en 9:00


S’ha convocat sessió ordinària de l’Ajuntament Ple per al dia 14 d’octubre, a les 20 hores, a la sala de plens de la Casa Consistorial.\nAprovació inicial del Reglament de règim intern del Centre de Serveis Socials Comunitaris Bàsics de l’Ajuntament de Felanitx.\nAprovació provisional de la modificació de l’Ordenança fiscal reguladora de l’impost sobre béns immobles.\nAprovació d’un reconeixement explícit al professorat, a la tasca docent, a la comunitat educativa i rebuig total a la ingerència política dins el món educatiu.\nProposta de modificació del reglament regulador dels usos de l’Escola Rural de Son Prohens.\nProposta de negociar amb el Consell de Mallorca la construcció de les vies de ronda o bé rondes urbanes segons les necessitats dels veïns de s’Horta i Cas Concos.\nProposta d’acord per a la Llei d’universalitat descompte resident transport aeri Illes Balears.\nProjecte Xarxa de Monitoratge\nVolem agrair la feina duita a terme el passat diumenge dia 6 d’octubre per BlauSubManacor amb motiu del projecte Xarxa de Monitoratge de les Praderies de Posidònia, promogut per la Direcció General de Pesca i Medi Marí, a l’estació de Portocolom, amb la col·laboració de Tragsatec, Conselleria de Mediambient, Divecornetdetap, Skualo i molt especialment a tots els voluntaris que hi varen participar i al Club Nàutic de Portocolom per posar a la nostra disposició les seves instal·lacions i embarcació. En breu publicarem els resultats.\nAquesta setmana l’equip tècnic dels Departaments de Serveis Socials i de Joventut de l’Ajuntament de Felanitx han rebut una formació sobre diversitat sexual i de gènere emmarcada dins l’Impuls de les polítiques LGTBI de la Direcció Insular d’Igualtat del Consell de Mallorca.\nEn aquesta formació s’ha facilitat el coneixement de la terminologia bàsica, aprofundint sobre la realitat del col·lectiu LGTBI, el marc jurídic relatiu als seus drets i els serveis existents a Mallorca en relació en aquest tema.\nLa Germandat de Donants de Sang de Mallorca comunica que serà present al Centre Sanitari de Felanitx, el dia dilluns 14 d’octubre, de 17.30 a 21.00 h, dimecres 16 d’octubre de les 17.30 a 21.00h al Centre Sanitari de Cas Concos, i dimecres 30 d’octubre de 17.30 a 21.00 h al Cívic de s’Horta, per tal d’atendre les donacions de sang d’aquest municipi.\nEl passat dijous 3 d’octubre, la vicepresidenta i consellera de Cultura, Patrimoni i Política Lingüística, Bel Busquets, i el batle de Felanitx, Jaume Monserrat, varen signar el conveni per al desenvolupament i l’ordenació dels serveis bibliotecaris públics del municipi que implica l’adhesió de les biblioteques de Felanitx i Portocolom a la Xarxa de Biblioteques de Mallorca.\nDimecres 16, a les 20.00 h a la sala d’actes de la Casa de Cultura, Presentació del llibre guanyador del IV Certamen Miquel Bauçà Felanitx 2019, Era això de Sandra Blanch. Editat per Adia Edicions i patrocinat per l’Ajuntament de Felanitx.\nTot seguit concert de Concert de JANSKY (acció bauçaniana).\nDijous 17, a les 20.00 h, a la sala d’actes de la Casa de Cultura, Conferència i xerrada: Pebre Bord – Tap de Corti, situació actual. A càrrec de Biel Torrens Director general de Direcció General d’Agricultura, Ramaderia i Desenvolupament Rural, Damià Nicolau de Can Not, productor, i Miquel Calent amb els usos culinaris del Pebre bord.\nA partir de les 18.00h, al Parc Municipal de sa Torre, GUATEQUE BORD. Festa d’inici de la Fira del Pebre Bord. Amb les actuacions de Black Cats, El hombre 80, Disccovers, i Dj Titi. Hi haurà beure i menjar (pinxos).\nDissabte 19, A les 16.30h, Plaça de sa Font de Santa Margalida, espectacle infantil. Joanet Recicles & Tomeu Granera. Ho organitza el Centre Cultural de Felanitx. A les 17.00 h, a la Residència de la Tercera Edat, Concert Banda de Música.\nA continuació a les 18.00h Cercavila de Gegants i arribada al Parc Municipal. Presentació de les colles geganteres i ball de gegants. I tot seguit al Parc Municipal de sa Torre, XVI Ballada del Pebre Bord amb “Abeniara” i “Mata Escrita”